বাত ব্যথা বিশেষজ্ঞ ডাঃ মোহাম্মদ আলী বলেন, সঠিক চিকিৎসা, নিয়ম মেনে চলা, বিজ্ঞানসম্মত ব্যায়াম সব ধরণের ব্যথাকে শতভাগ নিয়ন্ত্রণে রাখতে পারে। এই নিয়ম মেনে চলার বিষয়ের মধ্যেই অনেকে আজীবন বসে নামাজ আদায়কে বাধ্যতামূলক করে দেন। কিন্তু এটি সম্পূর্ণ ভুল। যাদের হাটু তীব্রতর ক্ষয়ে আক্রান্ত বা খুব মারাত্মক ধরনের কোমর ব্যথায় যারা ভুগছেন তারা ছাড়া অন্যদের সারাজীবন বসে নামাজ আদায় উল্টো ক্ষতির কারণ হয়ে দাঁড়ায়।